Dunasziget Község Önkormányzata Képviselő-testületének

3/2020.(II.12.) számú önkormányzati rendelete

az Önkormányzat 2020. évi költségvetéséről

Dunasziget Község Önkormányzatának képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el.

1.§

(1) A Képviselő-testület az Önkormányzat 2020. évi költségvetése keretében a

költségvetési bevételek főösszegét 292.527.946 Ft-ban

költségvetési kiadások főösszegét 358.260.377 Ft-ban

65.732.431 Ft hiánnyal

finanszírozási bevételek főösszegét \_69.093.631 Ft-ban

- melyből fejlesztési hitel: \_23.290.009 Ft

- melyből előző évi pénzmaradvány: \_45.803.622 Ft

finanszírozási kiadások főösszegét \_\_3.361.200 Ft-ban

65.732.431 Ft többlettel

állapítja meg, azzal, hogy költségvetési hiány összegét részben belső forrás finanszírozza, részben fejlesztési hitel felvételével biztosítja.

(2) A Képviselő-testület az Önkormányzat 2020. évi költségvetésének

Kiadási főösszegét 361.621.577 forintban állapítja meg, melyből

az állami (államigazgatási) feladatok kiadása 29.758.926 forint,

a kötelezően ellátandó feladatok kiadása 306.565.457 forint,

az önként vállalt feladatok kiadása 25.297.194 forint.

Bevételi főösszegét 361.621.577 forintban állapítja meg, melyből

az állami (államigazgatási) feladatok bevétele 6.494.000 forint,

a kötelezően ellátandó feladatok bevétele 298.111.059 forint,

az önként vállalt feladatok bevétele 57.016.518 forint.

A feladatok kormányzati funkció (COFOG) szerinti megoszlását a 10. számú melléklet mutatja be.

2.§

(1) A költségvetési hiány belső forrásból történő finanszírozása érdekében a Képviselő-testület az előző évi pénzmaradványt - 45.803.622 forintot - az alábbiak szerint forgatja vissza a tárgyi évi kiadások fedezetére:

\_27.587.183 forintot működési kiadásokra,

\_18.216.439 forintot felhalmozási kiadásokra.

(2) A költségvetési hiány további fedezetére a Képviselő-testület beruházási célú hosszú lejáratú (Kormány engedélyéhez kötött) hitelt vesz fel 23.290.009 forint összegben, amelyet a következők szerint használ fel:

\_23.290.009 forintot felhalmozási kiadásokra.

3.§

(1) Az önkormányzat költségvetési mérlegét az 1. számú melléklet, működési-felhalmozási mérlegét a 2. számú melléklet, bevételeit és kiadásait az Áht.-ban meghatározott előirányzatok szerint a 3-6. számú mellékletek tartalmazzák összesítve.

4.§

(1) A Képviselő-testület az Önkormányzat 2019. évi létszámkeretét 7 főben, az Önkormányzatnál foglalkoztatott engedélyezett létszámkereten felüli közfoglalkoztatottak átlaglétszámát 4 főben állapítja meg.

(2) A Képviselő-testület a köztisztviselők illetményalapját 46.380 forintban állapítja meg.

5.§

(1) A Képviselő-testület a kiadások főösszegen belül a beruházási és felújítási kiadások előirányzatát 178.566.132 forintban állapítja meg, melynek részletezését a 7. számú mellékélet tartalmazza

(2) Új beruházást akkor lehet megkezdeni, amikor a pénzügyi források rendelkezésre állnak.

6.§

(1) A több éves kihatással járó feladatok előirányzatának éves bontását a 9. számú melléklet, a költségvetési évet követő három év tervezett bevételi és kiadási előirányzatainak keretszámait a főbb csoportokban a 11. számú melléklet tartalmazza.

7.§

(1) Általános költségvetési tartalékot a Képviselő-testület nem képez.

8.§

(1) A Képviselő-testület a 2020. évi bevételi és kiadási előirányzatainak teljesítéséről a 8. számú ütemtervet állapítja meg.

9.§

(1) A Képviselő-testület az előirányzat átcsoportosítások jogát fenntartja magának a (2) bekezdésben foglaltak kivételével.

(2) A költségvetési szerv vezetője eseti jelleggel a költségvetési kiadások kiemelt előirányzatai és a kiemelt előirányzaton belüli rovatok között átcsoportosítást hajthat végre, amennyiben az átcsoportosítás összege a költségvetési főösszeg 0,5 százalékát nem haladja meg.

(3) A költségvetési szerv vezetője a (2) bekezdésben kapott felhatalmazás alapján átcsoportosított előirányzat(ok)ról -annak részleteiről- a Képviselő-testületet tájékoztatja az átcsoportosítást követő 45 napon belül.

10.§

(1) Az önkormányzati vagyon hasznosításával kapcsolatos kérdéseket a Képviselő-testület külön rendeletben szabályozza.

11.§

(1) Ez a rendelet a kihirdetést követő napon lép hatályba, rendelkezéseit azonban 2020. év január 1. napjától kell alkalmazni.

Cseh Benjamin dr. Papp László

polgármester aljegyző

A rendelet kihirdetve:

Dunasziget, 2020. február 12.

dr. Papp László

aljegyző